Sanoat kooperatsiyasini yanada rivojlantirish va talab yuqori boʻlgan mahsulotlar ishlab chiqarishni kengaytirish chora-tadbirlari toʻgʻrisida
(resolution, 2023-11-11)

Mahalliy va xorijiy bozorlarda talab yuqori boʻlgan mahsulotlar ishlab chiqarish uchun sanoatda kooperatsiya aloqalarini rivojlantirish, xoʻjalik yurituvchi subyektlar oʻrtasida oʻzaro hamkorlik uchun qulay shart-sharoitlar yaratish mamlakatimiz iqtisodiyotini jadal rivojlantirishning eng muhim shartlari hisoblanadi. Ichki bozordagi ehtiyojlar hajmlarining tahlili davlat tomonidan qoʻllab-quvvatlashning samarali mexanizmlarini amalga oshirish orqali sanoat kooperatsiyasini va talab yuqori boʻlgan tovarlarning alohida turlarini ishlab chiqarishni kengaytirish uchun foydalanilmayotgan imkoniyatlar mavjudligini koʻrsatmoqda. Sanoat mahsulotlari ishlab chiqarishni yanada kengaytirish, kichik biznes subyektlarini sanoat faoliyatiga keng jalb etish, sanoat kooperatsiyasini mustahkamlash va rivojlantirish, ishlab chiqarilayotgan mahsulotlar tannarxini kamaytirish maqsadida: 1. Quyidagilar respublika sanoat kooperatsiyasini rivojlantirishning uzoq muddatga moʻljallangan ustuvor yoʻnalishlari deb hisoblansin: sanoat mahsulotlari bozorining barcha qatlamlaridagi xoʻjalik yurituvchi subyektlarni maqsadli jalb qilish, barcha manfaatdor doiralarga respublikada ishlab chiqarilayotgan sanoat mahsulotlarining turlari, texnik tavsiflari va sifat koʻrsatkichlari toʻgʻrisida batafsil maʼlumot berish orqali dasturiy chora-tadbirlarni amalga oshirish va muntazam ravishda sanoat yarmarkalari oʻtkazish; hamkorlar topish, xoʻjalik, shu jumladan uzoq muddatli hamkorlik aloqalarini yoʻlga qoʻyishning muhim vositasi sifatida elektron kooperatsiya portalining faoliyatini tashkil etish, unda sanoat mahsulotlari yetkazib berish boʻyicha xoʻjalik shartnomalarini (kontraktlarni) tezkorlik bilan masofadan tuzish imkoniyatini taqdim qilish; texnoparklar va kichik sanoat zonalarini tashkil qilish, davlat xaridlari tizimi orqali mahalliy ishlab chiqaruvchilar uchun barqaror talabni shakllantirishni nazarda tutadigan davlat tomonidan qoʻllab-quvvatlash chora-tadbirlarini amalga oshirish. 2. 2019-yilda tadbirkorlik subyektlari tomonidan oʻzlashtirilishi tavsiya etiladigan tayyor mahsulotlar, butlovchi buyumlar, xom ashyo va materiallarning yangi turlari roʻyxati (keyingi oʻrinlarda — Roʻyxat) 1-ilovaga muvofiq tasdiqlansin. Belgilab qoʻyilsinki, Roʻyxat Oʻzbekiston Respublikasi Vazirlar Mahkamasi qaroriga koʻra har yarim yilda kamida bir marta quyidagi takliflar asosida yangilanadi: respublika mintaqalarining tabiiy, mineral-xom ashyo, ishlab chiqarish va mehnat salohiyati, tegishli infratuzilmasi, import qilinayotgan mahsulotlar hajmlari, tarkibi va nomenklaturasi, shuningdek, ishga tushirilayotgan yirik ishlab chiqarish quvvatlarining istiqboldagi ehtiyojlaridan kelib chiqqan holda, Oʻzbekiston Respublikasi Iqtisodiyot va sanoat vazirligining takliflari; tashqi bozorlar konyunkturasiga muvofiq ravishda Oʻzbekiston Respublikasi Investitsiyalar va tashqi savdo vazirligining takliflari; innovatsion gʻoyalar, ishlanmalar va texnologiyalar, shu jumladan har yili oʻtkaziladigan Xalqaro innovatsiya yarmarkasi davomida taqdim etilgan innovatsion gʻoyalar asosida Oʻzbekiston Respublikasi Innovatsion rivojlanish vazirligining takliflari; monopollashuv va raqobat muhitini rivojlantirish, oʻzaro bir-birining oʻrnini toʻldiruvchi tovarlar va narx omilini inobatga olgan holda ichki bozorning tovarlar bilan toʻyinganligi darajasini baholash asosida Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasining takliflari. 3. Oʻzbekiston Respublikasi Investitsiyalar va tashqi savdo vazirligi Iqtisodiyot va sanoat vazirligi bilan birgalikda ikki oy muddatda Roʻyxatga kiritilgan loyihalarni amalga oshirish uchun, shu jumladan Toʻgʻridan-toʻgʻri investitsiyalar jamgʻarmasi ishtirokida investitsiyalarni jalb etish choralarini koʻrsin. 4. Oʻzbekiston Respublikasi Iqtisodiyot va sanoat vazirligi, Investitsiyalar va tashqi savdo vazirligi hamda Moliya vazirligining quyidagilarni nazarda tutuvchi iqtisodiyotda talab yuqori boʻlgan mahsulotlarni ishlab chiqarishni qoʻllab-quvvatlash tizimini eksperiment tariqasida joriy etish toʻgʻrisidagi taklifiga rozilik berilsin: a) foydalanilmayotgan bino va inshootlar negizida yangi loyihalarni amalga oshirish, shuningdek, texnoparklarni qurish; b) avvalo Roʻyxat boʻyicha yangi mahsulot turlarini tayyorlovchi ishlab chiqarishlarni joylashtirgan holda “Toshkent mexanika zavodi” AJning foydalanilmayotgan ishlab chiqarish maydonlari va hududi negizida texnopark tashkil etish. 5. “Toshkent mexanika zavodi” AJning foydalanilmayotgan ishlab chiqarish maydonlari va hududi negizida texnopark tashkil etishning moliyalashtirish manbalari etib 2019-yilga moʻljallangan investitsiya dasturida erkin iqtisodiy zonalar va kichik sanoat zonalarida zarur infratuzilmani barpo etish uchun nazarda tutilgan 50 milliard soʻm miqdoridagi markazlashgan mablagʻlar belgilansin. 6. Mavjud ishlab chiqarishlarni kengaytirish va sanoat mahsulotlarining yangi turlarini ishlab chiqarishni oʻzlashtirish boʻyicha komissiyaning (keyingi oʻrinlarda — Komissiya) tarkibi 2-ilovaga muvofiq tasdiqlansin. Komissiyaning ishchi organ etib Oʻzbekiston Respublikasi Iqtisodiyot va sanoat vazirligi belgilansin. 7. Komissiyaga (B.A. Xodjayev): talab yuqori boʻlgan mahsulotlar, shu jumladan isteʼmol tovarlarining roʻyxatini, mavjud ishlab chiqarishlarni kengaytirish va mahsulotlarning yangi turlari ishlab chiqarishni oʻzlashtirish mexanizmlarini belgilash, ular asosida ishlab chiqilgan investitsiya loyihalarini har yili tasdiqlanadigan manzilli roʻyxatlarga kiritish; Roʻyxatda koʻrsatilgan mahsulotlar ishlab chiqarishni oʻzlashtirishni oʻz vaqtida amalga oshirish boʻyicha taʼsirchan choralar koʻrgan holda, ushbu jarayonlarni monitoring va nazorat qilish, shuningdek davlat tomonidan qoʻllab-quvvatlashni toʻxtatish toʻgʻrisida qaror qabul qilish huquqi berilsin. 8. 2019-yil 1-iyuldan shunday tartib oʻrnatilsinki, unga muvofiq: a) mahalliy yetkazib beruvchilarning ishtirokini va narx shakllanishida shaffoflikni taʼminlash uchun davlat buyurtmachilari tomonidan import tovarlarni xarid qilish toʻgʻrisidagi istaklar davlat xaridlari maxsus axborot portalida ham joylashtiriladi; b) uch yoki undan ortiq ishtirokchilar — mahalliy ishlab chiqaruvchilar boʻlgan taqdirda davlat xaridlari buyurtmachining tanloviga koʻra mahalliy ishlab chiqaruvchilar oʻrtasida amalga oshirilishi mumkin; v) buyurtmachilarga Roʻyxatdagi mahsulotlarni xarid qilishda investorga, sifat boʻyicha, kelishilgan texnik va narx koʻrsatkichlariga amal qilish sharti bilan, yetkazib berish vaqtidan boshlab ikki yil davomida mahsulotning davlat xaridlari tizimi orqali sotib olinishiga kafolat taqdim etuvchi maxsus kontraktlarni tanlov tartib-taomillari orqali tuzish huquqi beriladi. 9. Oʻzbekiston Respublikasi Iqtisodiyot va sanoat vazirligi Moliya vazirligi, Axborot texnologiyalari va kommunikatsiyalarini rivojlantirish vazirligi, Davlat aktivlarini boshqarish agentligi, Davlat statistika qoʻmitasi, Monopoliyaga qarshi kurashish qoʻmitasi, “Oʻzbekiston respublika tovar-xom ashyo birjasi” AJ bilan birgalikda olti oy muddatda davlat xaridlari maxsus axborot portali bilan integratsiyalashgan elektron kooperatsiya portalini ishlab chiqsin va uni qoʻllab-quvvatlashni taʼminlasin. Unda quyidagi imkoniyatlar nazarda tutilsin: a) bir necha mezonlar va koʻrsatkichlar boʻyicha izlash imkoniyatiga ega boʻlgan, muntazam yangilab boriladigan hamda quyidagilar toʻgʻrisidagi maʼlumotlarni qamrab oluvchi maʼlumotlar bazasini shakllantirish va joylashtirish: 10 ta belgidan iborat TIF TN kodlari bilan oʻzaro bogʻliqlikda har bir mahsulot turi boʻyicha tovar bozorining hajmi (ishlab chiqarish, import, eksport hajmi) toʻgʻrisida; mahalliy korxonalar tomonidan ishlab chiqarilayotgan mahsulot nomenklaturasi, uning texnik va narx koʻrsatkichlari, shuningdek, sanoat kooperatsiyasini oʻrnatish boʻyicha takliflarni aks ettirgan holda, ushbu korxonalar toʻgʻrisida; davlat va korporativ buyurtmachilar, shuningdek strategik xaridorlar ehtiyojlarini qondirish maqsadida kelgusi davr uchun xarid rejalari va reja-grafiklar toʻgʻrisida; mahalliy korxonalar negizida ishlab chiqarish tavsiya etilayotgan oʻzlashtirilishi istiqbolli mahsulot turlari toʻgʻrisida; b) korxonalar tomonidan kerakli shakllarni onlayn rejimda mustaqil toʻldirilishi orqali mahalliy korxonalar uchun axborotni maʼlumotlar bazasiga bepul kiritish imkoniyati; v) korxonalar, yetkazib beruvchilar va davlat organlari oʻrtasida interaktiv hamkorlik qilish imkoniyati; g) portalning statistika, bojxona, soliq va moliya organlarining maʼlumotlar bazalari bilan integratsiyalashganligi. Belgilab qoʻyilsinki, Roʻyxat elektron kooperatsiya portalida, shuningdek, Oʻzbekiston Respublikasi Iqtisodiyot va sanoat vazirligining rasmiy veb-saytida bepul asosda majburiy ravishda eʼlon qilinadi. 10. Quyidagilar elektron kooperatsiya portaliga tegishli axborotlarni toʻgʻri va haqqoniy kiritilishi va uni oʻz vaqtida yangilab borilishi uchun masʼul etib belgilansin: respublikada ishlab chiqarilayotgan sanoat mahsulotlarining hajmi va texnik parametrlari yuzasidan — Oʻzbekiston Respublikasi Iqtisodiyot va sanoat vazirligi, Davlat statistika qoʻmitasi, Savdo-sanoat palatasi, “Oʻzstandart” agentligining hududiy boʻlinmalari; sanoat mahsulotlari importi yuzasidan — Oʻzbekiston Respublikasi Davlat statistika qoʻmitasi va Davlat bojxona qoʻmitasi; kelgusi davr uchun davlat xaridlarining reja-grafiklari va davlat xaridlarining oʻtgan yildagi amaldagi hajmi yuzasidan — Oʻzbekiston Respublikasi Iqtisodiyot va sanoat vazirligi, Moliya vazirligi, ustav fondi (kapitali)dagi davlat ulushi 50 foiz va undan ortiq boʻlgan yuridik shaxslar; mahalliy korxonalar negizida ishlab chiqarish tavsiya etilayotgan oʻzlashtirilishi istiqbolli mahsulot turlari yuzasidan — Oʻzbekiston Respublikasi Iqtisodiyot va sanoat vazirligi. 11. Oʻzbekiston Respublikasi Iqtisodiyot va sanoat vazirligi: ushbu qarorning 10-bandida koʻrsatilgan maʼlumotlarning elektron kooperatsiya portaliga oʻz vaqtida va toʻliq kiritilishi ustidan nazoratni taʼminlasin; bir oy muddatda Oʻzbekiston Respublikasi Moliya vazirligi bilan kelishgan holda Sanoat yarmarkalarini va elektron kooperatsiya portali faoliyatini tashkil etish tartibi toʻgʻrisidagi nizomni tasdiqlasin; ikki oy muddatda Oʻzbekiston Respublikasi Moliya vazirligi, Davlat bojxona qoʻmitasi, Davlat statistika qoʻmitasi, “Oʻzstandart” agentligi va Savdo-sanoat palatasi bilan birgalikda elektron kooperatsiya portaliga kiritiladigan, shu jumladan respublikada ishlab chiqariladigan sanoat mahsulotlari, shuningdek xoʻjalik yurituvchi subyektlar ehtiyojlari uchun import qilinadigan (TIF TN kodi 10 ta belgidan iborat) mahsulotlarning hajmi va texnik parametrlari toʻgʻrisidagi maʼlumotlarga qoʻyiladigan talablarni ishlab chiqsin va tasdiqlasin. 12. Quyidagilarga: iqtisodiyot va sanoat vaziri B.A. Xodjayevga — sanoat sohasidagi xoʻjalik yurituvchi subyektlar oʻrtasida kooperatsiya aloqalarini kengaytirish, Roʻyxatga kiritilgan tayyor mahsulotlar, butlovchi buyumlar, xom ashyo va materiallar ishlab chiqarishni rivojlantirish jarayonini muvofiqlashtirish, shuningdek, elektron kooperatsiya portalining faoliyat koʻrsatishi, iqtisodiyotda talab yuqori boʻlgan mahsulotlar ishlab chiqarishni qoʻllab-quvvatlash tizimini joriy etish boʻyicha eksperimentni samarali amalga oshirish yuzasidan; investitsiyalar va tashqi savdo vaziri S.U. Umurzoqovga — investorlarni izlash va ularni erkin iqtisodiy zonalarga joylashtirish, birinchi navbatda, Roʻyxatga kiritilgan mahsulotlarni oʻzlashtirish boʻyicha investitsiya loyihalarini amalga oshirish, shuningdek, iqtisodiyotda talab yuqori boʻlgan mahsulotlar ishlab chiqarishni oʻzlashtirish yuzasidan; “Oʻzbekiston respublika tovar-xom ashyo birjasi” AJ raisi F.F. Ibragimovga — elektron kooperatsiya portalini yaratish va uning davlat xaridlari maxsus axborot portali bilan integratsiyalashuvini taʼminlash yuzasidan; Oʻzbekiston Respublikasi Savdo-sanoat palatasi raisi A.I. Ikramovga — respublikada ishlab chiqarilayotgan tovarlar, ishlar va xizmatlarning sanoat yarmarkasini tashkil etish, xoʻjalik yurituvchi subyektlarni xarid faoliyatiga jalb qilish, xarid qilish operatsiyalarining doimiy ravishda yangi tashkil etilayotgan elektron kooperatsiya portali orqali oʻtkazilishi yuzasidan shaxsiy javobgarlik yuklansin. 13. Oʻzbekiston Milliy axborot agentligi va Oʻzbekiston Milliy teleradiokompaniyasi ushbu qarorning mohiyati va qoidalari ommaviy axborot vositalarida keng yoritilishini taʼminlasin. 14. Oʻzbekiston Respublikasi Iqtisodiyot va sanoat vazirligi, Moliya vazirligi: bir oy muddatda “Toshkent mexanika zavodi” AJning foydalanilmayotgan ishlab chiqarish maydonlari va hududi negizida texnopark faoliyatini tashkil etish toʻgʻrisidagi hukumat qarori loyihasini Vazirlar Mahkamasiga kiritsin; bir oy muddatda Investitsiyalar va tashqi savdo vazirligi, shuningdek, manfaatdor vazirlik va idoralar, xoʻjalik yurituvchi subyektlar bilan birgalikda mavjud ishlab chiqarishlarni kengaytirish va talab yuqori boʻlgan sanoat mahsulotlari ishlab chiqarishni oʻzlashtirish boʻyicha “yoʻl xarita”larini ishlab chiqsin va Vazirlar Mahkamasiga kiritsin; uch oy muddatda “Davlat xaridlari toʻgʻrisida”gi Qonunga xarid qilish tartib-taomillarini yanada takomillashtirish, ularning shaffofligini oshirishni nazarda tutuvchi oʻzgartirishlar kiritish boʻyicha takliflarni kiritsin; ikki oy muddatda qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin; bir oy muddatda manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni mazkur qarorga muvofiqlashtirsin. 15. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti maslahatchisining oʻrinbosari G.K. Saidova zimmasiga yuklansin. T/r Mahsulot nomi TIF TN kodi I. OZIQ-OVQAT MAHSULOTLARI 1. Margarin 1517109000 2. Plitkali, sutli shokolad 1806310000 3. Makaron mahsulotlari 1902301000 4. Kolbasa va sosiska mahsulotlari uchun ustki qoplama 3917101000, 3917109000 5. Makkajoʻxori kraxmali 1108120000 6. Shakarsiz saqich 2106909801 7. Limon kislotasi 2918140000 8. Quruq xamirturush 2102103100 II. TRIKOTAJ BUYUMLAR, KIYIM-KECHAK, POYABZAL 9. Djinsi matosi 5211420000 10. Trikotaj mato 6004100000, 6006329000, 11. Bolalar kiyim-kechagi 6111209000, 6111309000 12. Poyabzal uchun etiketkalar 4016100000 13. Bolalar poyabzali 6404110000 III. DORI VOSITALARI 14. Ninali shpritslar 9018311009 15. Vetenariya vaksinalari 3002300000 IV. KANSELYARIYA MOLLARI 16. Kanselyariya mollari 8472909900, 8205598099, 3213100000, 3407000000, 9609101000, 8213000000, 8305200000, 9017201000, 8214100000, 8211930000, 8305900000, 8305900000 V. QURILISH MATERIALLARI 17. Oboylar va shunga oʻxshash devor qoplamalari 4814200000 18. Sementlar, qurilish aralashmalari yoki betonlar uchun tayyor qoʻshimchalar 3824400000 19. Koʻchaga teriladigan plitkalar, pollar uchun qoplama 6907219009, 6907229009 20. Santexnika mahsulotlari uchun smesitellar 8481801100 21. Yogʻoch-tolali plitalar (DSP, MDF) 4411129000, 4411131000, 4411139000, 4411141000, 4411149000, 4411921000, 4411929000 VI. REZINALAR, PLASTMASSALAR VA ULARDAN TAYYORLANGAN MAHSULOTLAR 22. Quvurlarni izolyatsiya qilish uchun plyonkalar 3919900000 23. Yuqori bosimga chidaydigan polietilen shlankalar 3917219000 24. Raqam belgilari uchun nur qaytaruvchi plyonkalar 3919108000 25. Uzatma tasmalar 4010390000 26. Toʻqimachilik mahsulotlari uchun tugmalar 9606210000, 9606220000, 9606290000 27. Mebel furnituralari 3926300000 28. Prokladkalar, shaybalar, zichlagichlar 4016930008 29. Oʻrash uchun gʻaltaklar 3923409000 30. Xavfsiz ustaralar 8212101000 31. Rezinali qoʻlqoplar 4015190000 32. Plastmassa va gofralangan trubalar 3917290000 33. Bir martalik eshitish vositasi 8518309500 34. Himoya koʻzoynaklari 9004109100, 9004109900 VII. KIMYO VA U BILAN BOGʻLIQ TARMOQLAR MAHSULOTLARI 35. Oʻrash uchun yopishqoq lenta 3919900000, 3919108000 36. Toʻqimachilik sanoati uchun ishlatadigan boʻyoqlar 3204110000, 3204120000, 3204130000, 3204140000, 3204150000, 3204160000, 3204170000, 3204190000, 3204200000, 3204900000 37. Qogʻoz va termoqogʻoz (oʻzi yelimlanadigan) 4811419000, 4811900000 38. Kukunli boʻyoq 3212900000, 3204170000 39. Akril polimerlar 3906909000 40. Avtomobil yoʻllari va aeroportlar uchun kimyoviy reagentlar 3824999608 41. Yuvish va tozalash vositalari 3402209000 42. Dezodorantlar, dezodorant-antiperspirantlar (sprey, qattiq, sharikli, gel va krem koʻrinishda) 3307200000 43. Sintetik kauchuk 40021 44. Aktivlashtirilgan koʻmir 3802100000 45. Bolalar tagliklari 9619 46. Suv oʻtkazmaydigan polimer qatlamli qogʻoz paketlar 4819400000 47. Binolar va avtomobillar uchun xushboʻylashtiruvchi va havo tozalovchi vositalar (aerozol oʻramda, spreylar, gellar va suyuq havo tozalovchilar) 3307490000 48. Poligrafik boʻyoqlar 3215190000 49. Yelimlar 3506100000, 3506910000, 3506990000 50. Tish pastalari 3306100000 51. Shampunlar 3305100000 52. Ranglarga energiya beruvchi eritmalar 3808939000 53. Antifrizlar va muzlashga qarshi suyuqliklar 3820000000 54. Vodorod pereoksidi (vodorod perekisi) 30%, 60% 2847000000 55. Atir sovun 3401110001 56. Akril va vinil polimerlar asosida tayyorlangan boʻyoq va laklar 3208209009 57. AVS markali oʻt oʻchirgichlarni toʻldirish kukuni 3813000000 58. Motorli, transmissiyali, gidravlika moylari 2710198200 VIII. METALLAR VA ULARDAN YASALGAN BUYUMLAR 59. Pechlarda ishlatiladigan elektrodlar 8545110020 60. Quvurlar uchun fitinglar 7307998009 61. Grafit elektrodlari 8545110080 62. Neft yoki gaz quvurlari uchun toʻgʻrichokli quvurlar 7305110008 63. Latun mahsulotlari (fitinglar, gaz reduktorlari va boshqalar) 7412200000, 7419999000 64. Mahsulot va yuklar uchun aravalar (supermarketlar, aeroportlar, avtovokzallar, temiryoʻl vokzallari uchun) 8716800000 65. Metall, emallangan, xoʻjalik idishlar 7323940000 66. Metall mebel 9403208000 67. Hammom uchun burchaklar — shampunlar uchun tagliklar 9403208000 IX. USKUNALAR 68. Issiqxona uskunalari 9406903100 69. Gidravlik, yoqilgʻi, qoʻl nasoslari 8413190000, 8413502000, 8413506100, 8413602000, 8413603100, 8413606100 70. Havo kompressorlari 8414805900 71. Mobil beton nasoslar 8705903000 72. Turli quvvatlardagi elektr motorlar 8501 73. Parrandachilik uchun uskunalar, inkubatorlar 8436290000 74. Chorva mollari uchun oʻtlarni maydalash 8436100000 75. Gaz berish nazorat tizimisiz gaz gorelkalari uchun kranlar 8481808190 76. Polivinilxlorid manjetli izolyatsiyalangan halqasimon uchliklar 8536901000 77. Issiqlik almashgichlari 8419500000 78. Taqsimlovchi shitlar 8537109900 79. Oʻrtaga yoʻnaltirilgan ventilyatorlar 8414594000 80. Suvni toʻkadigan mexanizmlar 8481807900 81. Elektr payvandlash uskunalari 8515 82. Beton mikserlar (1 m3 gacha) 8474310000 83. Avtomobillar uchun amortizatorlar 8708803509 84. Turli xil oʻlchamdagi va turdagi remenlar 4010390000 85. 500 kVt gacha boʻlgan elektr va kombinatsiyalashgan isitgich qozonlari 8403101000, 8403109000 86. Oʻt oldirish svechalari 8511100008 87. Chiroqlar, shu jumladan shaxtalarda ishlash uchun moʻljallangan (bosh chiroq) 8513100000 88. Elektr qoʻl asboblari 8467219100, 8467219900 89. Velosipedlarning butlovchi qismlari 8712008000, 8712003000, 8712007000 90. Optik kompyuter sichqonchalari 8471607000 91. Tormoz kolodkalari 8708309909 92. Telefon apparatlari va ularning butlovchi qismlar 8517120000, 8517120000, 8517180000 93. Svetodiod (LED) lineykalar yoki (LED) panellar 8541401000 94. Ichki yonish dvigatellari uchun havo filtrlari 8421310000 95. Kompyuter klaviaturasi 8471606000 96. Kir yuvish va quritish mashinalari 8450, 8451, 8516808000 97. Maishiy sovutgich va muzlatgichlar 8418 98. Elektr sharbat chiqargichlar 8509400000 99. Elektr choynaklar 8516710000 B.A. Xodjayev — Oʻzbekiston Respublikasi iqtisodiyot va sanoat vaziri, komissiya rahbari S.U. Umurzoqov — Oʻzbekiston Respublikasi investitsiyalar va tashqi savdo vaziri, komissiya rahbarining oʻrinbosari Sh.M. Sodiqov — Oʻzbekiston Respublikasi axborot texnologiyalari va kommunikatsiyalarini rivojlantirish vaziri Yo.E. Tursunov — Oʻzbekiston Respublikasi moliya vazirining oʻrinbosari B.A. Begalov — Oʻzbekiston Respublikasi Davlat statistika qoʻmitasi raisi M.B. Azimov — Oʻzbekiston Respublikasi Davlat bojxona qoʻmitasi raisi D.N. Sattorov — “Oʻzstandart” agentligi direktori A.I. Ikramov — Oʻzbekiston Respublikasi Savdo-sanoat palatasi raisi F.F. Ibragimov — “Oʻzbekiston respublika tovar-xom ashyo birjasi” AJ boshqaruvi raisi S.N. Axmedov — Iqtisodiyot va sanoat vazirligi departament boshligʻining oʻrinbosari — komissiya kotibi